Peter Schmidhuber
De Peter Schmidhuber, gebuer de 15. Dezember 1931 zu München, a gestuerwen de 26. Dezember 2020, war en däitsche Politiker.

Hien huet tëscht 1951 an 1960 Droit an Ekonomie op der Ludwig-Maximilian Universitéit München studéiert.

Tëscht 1960 an 1966 war hie Member vum Münchener Gemengerot, parallel huet hien am bayresche Finanzministère geschafft. 1965 bis 1969, a vun 1972 bis 1978 war hien Deputéierten am Bundestag. Vun 1978 bis 1987 war hien Deputéierten am bayresche Landtag a bayresche Minister fir Bezéiungen zum Bund an zu Europa ënner dem Franz-Joseph Strauss.

Ënner der Presidence vum Jacques Delors war de Peter Schmidhuber vun 1987 bis 1995 Member vun der Europäescher Kommissioun: Fir d'éischt fir Ekonomie, Statistiken a Regionalpolitik (1987-1989), da fir de Budget an d'Finanzopsiicht (1989-1993) a schlussendlech fir de Budget, d'Finanzopsiicht, Bedruchsbekämpfung an de Kohesiounsfong (1993-1995).

Vun 1995 bis 1999 war hie Member vum Directoire vun der Bundesbank.

Um Spaweck

Gebuer 1931
Gestuerwen 2020
Däitsch Landtagsdeputéiert
Deputéiert am Däitsche Bundestag
Däitsch Membere vun der Europäescher Kommissioun
Däitsch Landesministeren